भंडारी ने हंसराज स्टेडियम के विकास के लिए एक लाख की ग्रांट दी
सीपीएसकेडी भंडारी रविवार को रायजादा हंसराज बैडमिंटन स्टेडियम पहुंचे। उन्होंने डिस्ट्रिक बैडमिंटन एसोसिएशन के सेक्रेटरी अश्वनी विक्टर को स्टेडियम के विकास के लिए एक लाख रुपए की ग्रांट दी। वहां खिलाड़ियों के साथ भी मुलाकात की। कहा कि जालंधर बैडमिंटन अकादमी खिलाड़ियों की ट्रेनिंग पर पूरा फोकस कर रही है। नेशनल कोच संजीव सचदेवा से कोचिंग देकर खिलाड़ियों को तैयार किया जा रहा है। यहां ट्रेनिंग लेने आने वाले खिलाड़ियों को बेहतरीन इंफ्रास्ट्रक्चर मिल सके। इसलिए आर्थिक मदद मुहैया कराई गई है। सेक्रेटरी अश्वनी विक्टर ने कहा कि स्टेडियम के रखरखाव में इस सहयोग काफी फायदेमंद होगा। हम खिलाड़ियों को अच्छी सुविधाएं मुहैया करा सकेंगे। यहां पंजाब बैडमिंटन एसोसिएशन के सेक्रेटरी राजिंदर कलसी, रमेश धौल, संजीव हांडा, राजीव हांडा, गुरचरण कोचर, हरिंदरपाल सिंह, कोच जयदीप कोहली, कोच नीरज बंसल और आशुतोष थे।
हंसराज स्टेडियम में खिलाड़ियों के लिए एक लाख रुपए की ग्रांट का चेक देते केडी भंडारी।
hin_Deva hin_Deva hin_Deva